ગાંધીનગર ખાતે વિધાનસભાની બહાર ગૃહ મંત્રી પ્રદિપસિંહ જાડેજા જ્યારે મીડિયા સેન્ટર પાસે આવતા હતા ત્યારે ગોપાલ ઇટાલીયા નામના યુવકે, તેમની પર ચંપલ ફેંક્યું હતું. આ ઘટના બાદ તરત જ યુવક ગોપાલને પાસે ઉભેલા સુરક્ષા કર્મચારીઓ પકડી લીધો હતો. અને પ્રદિપસિંહને ચંપલ લાગતા બચી ગયું હતું. નોંધનીય છે કે ગોપાલ ઇટાલીયા નામનો આ વ્યક્તિ ડેપ્યુટી કલેક્ટર ઓફિસમાં ક્લાર્ક તરીકે ફરજ બજાવે છે. ત્યારે વિધાનસભાની બહાર આ ઘટના થતા ભાજપ કોંગ્રેસ વચ્ચે દોષા રોપ શરૂ થઇ ગયો હતો. નોંધનીય છે કે આ તે જ ગોપાલ ઇટાલિયા નામનો યુવક છે જેણે ઉપ. મુખ્યમંત્રી નીતિન પટેલને ફોન કરી ગુજરાતમાં ચાલતા દારૂના વેપાર પર ચર્ચા કરી હતી. જેનો વીડિયો પાછળથી વાયરલ થયો હતો. અને આ મામલે વિવાદ થયો હતો. અને પાછળથી ક્રાઇમ બ્રાન્ચે તેની ધરપકડ કરી હતી.